Πρόταση απόφασης του Συμβουλίου σχετικά με τις δραστηριότητες της Επιτροπής στους τομείς της ανάλυσης, της έρευνας, της συνεργασίας και της δράσης για την απασχόληση (Έσεν)

(95/C 235/06)

(Κείμενο που παρουσιάζει ενδιαφέρον για τον ΕΟΧ)

COM(95) 250 τελικό - 95/0149(CNS)

(Υποβλήθηκε από την Επιτροπή στις 19 Ιουνίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

τα προηγούμενα ψηφίσματα του Συμβουλίου σχετικά με την πολιτική απασχόλησης και την αγορά εργασίας (1),

το ψήφισμα που υπέβαλε το Ευρωπαϊκό Κοινοβούλιο στους αρχηγούς κρατών και κυβερνήσεων, που συνήλθαν στα πλαίσια του Ευρωπαϊκού Συμβουλίου του Έσεν της 9ης και 10ης Δεκεμβρίου 1994,

Εκτιμώντας:

ότι, σύμφωνα με το άρθρο 118 της συνθήκης, η Επιτροπή έχει ως αποστολή να προωθήσει τη στενή συνεργασία μεταξύ των κρατών μελών στον κοινωνικό τομέα, και ιδίως σε θέματα που αφορούν την απασχόληση και την επαγγελματική κατάρτιση 7

ότι οι αρχηγοί κρατών και κυβερνήσεων, που συνήλθαν στα πλαίσια του Ευρωπαϊκού Συμβουλίου της 10ης και 11ης Δεκεμβρίου 1993, ενέκριναν τη στρατηγική μεσοπρόθεσμης ανάπτυξης η οποία προτείνεται στο Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση 7

ότι, στο πρόγραμμα μεσοπρόθεσμης κοινωνικής δράσης, η Επιτροπή ανήγγειλε την πρόθεσή της να προτείνει μια νέα προσέγγιση των δραστηριοτήτων της στον τομέα της ανάλυσης, της έρευνας, της συνεργασίας και της δράσης, ευνοώντας τη στενότερη και αποτελεσματικότερη συνεργασία μεταξύ της Επιτροπής και των κρατών μελών στον τομέα της πολιτικής για την απασχόληση και την αγορά εργασίας, καθώς και τον εξορθολογισμό των δραστηριοτήτων έρευνας και δράσης που αναπτύσσει σχετικά με τις πολιτικές απασχόλησης 7

ότι, στα συμπεράσματα της συνόδου του Έσεν το Δεκέμβριο του 1994, οι αρχηγοί κρατών και κυβερνήσεων που συνήλθαν στα πλαίσια του Ευρωπαϊκού Συμβουλίου επιβεβαίωσαν ότι η καταπολέμηση της ανεργίας και η ισότητα των ευκαιριών αποτελούν και πρέπει να εξακολουθήσουν να αποτελούν κατά προτεραιότητα καθήκοντα της Ένωσης 7

ότι, στη διάρκεια της ίδιας συνόδου, το Ευρωπαϊκό Συμβούλιο όρισε πέντε κύριους τομείς δράσης υπέρ της απασχόλησης και κάλεσε τα κράτη μέλη να μεταφέρουν τις συστάσεις του σε ένα πολυετές πρόγραμμα, λαμβάνοντας υπόψη τα συγκεκριμένα χαρακτηριστικά της οικονομικής και κοινωνικής τους κατάστασης 7

ότι το Ευρωπαϊκό Συμβούλιο κάλεσε το Συμβούλιο Υπουργών Κοινωνικών Υποθέσεων και Εργασίας, το Συμβούλιο Υπουργών Οικονομίας και Οικονομικών και την Επιτροπή να παρακολουθούν στενά την εξέλιξη της απασχόλησης, να ελέγχουν τις πολιτικές των κρατών μελών και να υποβάλλουν ετησίως έκθεση στο Ευρωπαϊκό Συμβούλιο σχετικά με τις προόδους που σημειώθηκαν στην αγορά εργασίας 7

ότι, στην ανακοίνωσή της της 8ης Μαρτίου 1995 (2), η Επιτροπή υπέβαλε τις προτάσεις της σχετικά με την πολιτική συνέχεια του Ευρωπαϊκού Συμβουλίου του Έσεν 7

ότι η Επιτροπή κρίνει απαραίτητο να συμπληρωθεί η διαδικασία πολυμερούς παρακολούθησης, που προτάθηκε πρόσφατα στο Συμβούλιο, με αναδιοργάνωση και ενίσχυση του συνόλου των δραστηριοτήτων της όσον αφορά την ανάλυση της αγοράς εργασίας και των πολιτικών απασχόλησης 7

ότι η νέα αυτή προσέγγιση δύναται, με την επιφύλαξη των αρμοδιοτήτων των κρατών μελών για την προώθηση της απασχόλησης, να παρέχει κοινοτική προστιθέμενη αξία μέσω του προσδιορισμού και της τόνωσης των ορθών πρακτικών και των πολιτικών, της ενθάρρυνσης της καινοτομίας και της ανταλλαγής σχετικών εμπειριών 7

ότι η προώθηση της απασχόλησης αποτελεί κατά προτεραιότητα καθήκον της Ένωσης και των κρατών μελών, και απαιτεί κινητοποίηση του συνόλου των πολιτικών τους και συμπληρωματικότητα των προσπαθειών που αναλαμβάνονται σε όλα τα επίπεδα 7

τη σημασία της συνεργασίας με τους κοινωνικούς εταίρους και την κινητοποίηση του συνόλου των ενδιαφερόμενων τοπικών, περιφερειακών, εθνικών και κοινοτικών συντελεστών 7

ότι, σύμφωνα με τη διοργανική συμφωνία στον τομέα της τήρησης του προϋπολογισμού, οι ενέργειες που αναλαμβάνονται με πρωτοβουλία της Επιτροπής πρέπει απαραιτήτως να έχουν νομική βάση 7

ότι, για τα σχετικά μέτρα, η συνθήκη δεν προβλέπει εξουσίες πέραν εκείνων που αναφέρονται στο άρθρο 235,

ΑΠΟΦΑΣΙΖΕΙ:

Άρθρο 1

Θεσπίζεται κοινοτική δράση σχετικά με την ανάλυση, την έρευνα, τη συνεργασία και τη δράση της Επιτροπής στον τομέα της απασχόλησης (Έσεν), για την περίοδο από την 1η Ιανουαρίου 1996 έως τις 31 Δεκεμβρίου 2000.

Άρθρο 2

Η δράση αυτή έχει ως στόχο να εδραιώσει μια νέα προσέγγιση στον τομέα της ανάλυσης, της έρευνας, της συνεργασίας και της δράσης για την απασχόληση, αποτελώντας βάση ανταλλαγών, οι οποίες θα καταστήσουν δυνατή τη μεταφορά πληροφοριών και εμπειριών στον τομέα της απασχόλησης. Η νέα αυτή προσέγγιση θα συμβάλει στην ανάπτυξη των ενεργειών που εκτελούνται στα κράτη μέλη σύμφωνα με τους προσανατολισμούς που ορίζει το Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση, και με τις αποφάσεις που έλαβε το Ευρωπαϊκό Συμβούλιο του Έσεν.

Η δράση έχει ως στόχο να προωθήσει, σε κοινοτικό επίπεδο, την ανάλυση της αγοράς εργασίας και των πολιτικών για την απασχόληση, να συμβάλει στον προσδιορισμό και τη μεταφορά ορθών πρακτικών, και να αναπτύξει δραστήρια πολιτική για τη διάδοση των αποτελεσμάτων.

Άρθρο 3

Για την υλοποίηση των στόχων που αναφέρονται στο άρθρο 2, η Επιτροπή δύναται να προωθεί, σε συνεργασία με τους ενδιαφερόμενους συντελεστές, ή/και να υποστηρίζει οικονομικά τα ακόλουθα μέτρα:

α) την ίδρυση μόνιμων μηχανισμών παρατήρησης, παρακολούθησης και ανταλλαγής συγκρίσιμων πληροφοριών, και την εκπόνηση μελετών σχετικά με τις πολιτικές απασχόλησης, τα συστήματα απασχόλησης όπως ορίζονται στο Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση, τις εξελικτικές τάσεις της αγοράς εργασίας και τις διαδικασίες δημιουργίας νέων θέσεων εργασίας στα κράτη μέλη και στην Ένωση 7

β) τη μεθοδολογική και τεχνική υποστήριξη εμπειριών οι οποίες αποσκοπούν στον προσδιορισμό και τη μεταφορά ορθών πρακτικών σε τομείς όπως η οργάνωση της εργασίας, περιφερειακές και τοπικές πρωτοβουλίες που παρέχουν τη δυνατότητα δημιουργίας θέσεων εργασίας οι οποίες ανταποκρίνονται σε νέες ανάγκες, και μέτρα υπέρ ορισμένων ομάδων που θίγονται ιδιαίτερα από την ανεργία 7

γ) την υλοποίηση κάθε κατάλληλης δράσης για την ευρύτερη δυνατή διάδοση των αποτελεσμάτων των πρωτοβουλιών που αναλαμβάνονται, συμπεριλαμβανομένης της συμβολής στην κατάρτιση τακτικών εκθέσεων στον τομέα της απασχόλησης.

Άρθρο 4

Η Επιτροπή εξασφαλίζει τη συνεκτικότητα και τη συνέργεια μεταξύ των πρωτοβουλιών που εφαρμόζονται βάσει της παρούσας απόφασης και εκείνων που εφαρμόζονται βάσει του συνόλου των πολιτικών της Ένωσης. Η Επιτροπή και τα κράτη μέλη ενθαρρύνουν τη συμπληρωματικότητα των ενεργειών τους στον τομέα της ανάλυσης, της έρευνας, της συνεργασίας και της δράσης, με τις πρωτοβουλίες που εφαρμόζονται βάσει των διαρθρωτικών ταμείων, του προγράμματος-πλαισίου για την έρευνα και την ανάπτυξη, του τέταρτου προγράμματος-πλαισίου για την ισότητα των ευκαιριών ανδρών και γυναικών, και με τις πρωτοβουλίες που αναλαμβάνονται στον τομέα της επαγγελματικής κατάρτισης, ιδίως στο πλαίσιο του προγράμματος Leonardo.

Άρθρο 5

Σε ορισμένες δραστηριότητες υπάρχει δυνατότητα συμμετοχής των χωρών του Ευρωπαϊκού Οικονομικού Χώρου, των χωρών της Κεντρικής και Ανατολικής Ευρώπης, της Κύπρου και της Μάλτας, καθώς και των εταίρων της Ένωσης στη Μεσόγειο, οι δε τρόποι συμμετοχής θα καθοριστούν στο πλαίσιο των σχέσεων της Ένωσης με τις εν λόγω χώρες.

Άρθρο 6

Η Επιτροπή εξασφαλίζει την υλοποίηση της δράσης σύμφωνα με την παρούσα απόφαση. Για το σκοπό αυτό, η Επιτροπή συνεργάζεται στα πλαίσια εταιρικής σχέσης με τα κράτη μέλη, ιδίως μέσω της πληροφόρησης και στο πλαίσιο της τακτικής διαβούλευσης με τα ανώτερα στελέχη της απασχόλησης.

Άρθρο 7

Οι κοινωνικοί εταίροι συνδέονται με τις ενέργειες που αναλαμβάνονται. Η μόνιμη επιτροπή για την απασχόληση αποτελεί, στον τομέα αυτό, το κατεξοχήν βήμα για την εξέταση των αποτελεσμάτων της αναλαμβανόμενης δράσης.

Άρθρο 8

Η Επιτροπή υποβάλλει στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών τελική έκθεση σχετικά με τα αποτελέσματα της δράσης, το αργότερο έως τις 31 Δεκεμβρίου 2001.

Άρθρο 9

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) Ψήφισμα του Συμβουλίου της 12ης Ιουλίου 1982 σχετικά με μια κοινοτική δράση για την καταπολέμηση της ανεργίας (ΕΕ αριθ. C 186 της 21. 7. 1982, σ. 1). Ψήφισμα του Συμβουλίου της 7ης Ιουνίου 1984 σχετικά με τη συμβολή των τοπικών πρωτοβουλιών δημιουργίας θέσεων απασχόλησης στην καταπολέμηση της ανεργίας (ΕΕ αριθ. C 161 της 21. 6. 1984, σ. 1). Ψήφισμα του Συμβουλίου της 19ης Δεκεμβρίου 1984 για την καταπολέμηση της μακροχρόνιας ανεργίας (ΕΕ αριθ. C 2 της 4. 1. 1985, σ. 3). Ψήφισμα του Συμβουλίου της 22ας Δεκεμβρίου 1986 σχετικά με πρόγραμμα δράσης για την προώθηση της απασχόλησης (ΕΕ αριθ. C 340 της 31. 12. 1986, σ. 2). Συμπεράσματα του Συμβουλίου της 1ης Δεκεμβρίου 1987 σχετικά με την καταπολέμηση της μακροχρόνιας ανεργίας (ΕΕ αριθ. C 335 της 15. 12. 1987, σ. 1). Ψήφισμα του Συμβουλίου της 30ής Νοεμβρίου 1989 για την ίδρυση ευρωπαϊκού παρατηρητηρίου απασχόλησης (ΕΕ αριθ. C 328 της 30. 12. 1989, σ. 1). Ψήφισμα του Συμβουλίου της 29ης Μαΐου 1990 σχετικά με δράση παροχής βοήθειας στους μακροχρόνια ανέργους (ΕΕ αριθ. C 157 της 27. 6. 1990).

(2) COM(95) 74 τελικό.